पाएं अपने शहर की ताज़ा ख़बरें और फ्री ई-पेपरडाउनलोड करें
कोविड कंट्रोल रूम सह माॅनिटरिंग सेल को लेकर डीएम सुब्रत कुमार सेन ने समीक्षा बैठक की। इस दौरान कंट्रोल रूम में प्रतिनियुक्त किए गए 27 अफसर और कर्मियों को उनके कर्तव्य और दायित्व की जानकारी दी गई। निर्देश दिया गया कि यह महामारी का समय है, इसलिए अपने दायित्व के निर्वहन में जरा भी कोताही नहीं बरतें।
ई-पास निर्गत करना हो या कहीं से अनाज और मेडिसिन की कालाबाज़ारी की शिकायत मिले तो संबंधित अफसर से समन्यव स्थापित कर तुरत उसका निराकरण कराएं। इस दौरान बताया गया कि जिला के अंदर एसडीओ जबकि अंतरराज्य डीडीसी के स्तर पर ई-पास निर्गत होगा। इसके बाद डीएम और एसएसपी ने लॉकडाउन का पालन हो रहा है या नहीं, इसके लिए शहरी क्षेत्र का भी जायजा लिया।
टीटीसी में शुरू होगा सामुदायिक किचन
डीएम ने कहा कि ई-पास से लेकर बाकी सभी तरह की जानकारी के लिए सदर एसडीओ परिसर स्थित कंट्रोल रूम से ले सकते हैं, उसे सिंगल पॉइंट ऑफ कांटेक्ट के रूप में बनाया गया है। वहां सभी तरह की शिकायत भी कर सकते हैं। कंट्रोल रूम का टेलीफोन नंबर 0641-2402082 है। उन्होंने बताया कि सामुदायिक किचन घंटाघर स्थित टीटीसी में शुरू करने की तैयारी चल रही है। उन्होंने लोगों से अपील की है कि बाजार में भीड़ न लगाएं। जरूरी सामानों की होम डिलीवरी की भी व्यवस्था की गई है। अभी 15 हजार वैक्सीन उपलब्ध है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn